
 Anexa nr. 1 la H.C.L. nr. 27 din 29.05.2026

PLANUL  DE SELECȚIE – COMPONENTA INIȚIALĂ
pentru desemnarea  membrilor în Consiliul de administrație al S.C. Edilitar Salub – Term SRL Măcin
(3 administratori) 
Procedura de selecție este elaborată în concordanță cu prevederile Ordonanței de Urgență a Guvernului nr. 109/2011 privind guvernanța corporativă a întreprinderilor publice cu modificările și completările ulterioare și ale Hotărârii Guvernului nr. 639/2023 pentru aprobarea normelor metodologice de aplicare a Ordonanței de urgență a Guvernului nr. 109/2011 privind guvernanța corporativă a întreprinderilor publice.
Procedura de selecție se efectuează cu scopul de a asigura transparentizarea și profesionalizarea consiliului de administrație al S.C. Edilitar Salub – Term SRL Măcin, potrivit standardelor de guvernanță corporativă a întreprinderilor publice și se referă la totalitatea etapelor cuprinse între decizia de declanșare a procedurii de selecție a unui candidat și încheierea contractului de mandat cu candidații selectați.
Prin Hotărârea Asociatului Unic  nr.1/31.03.2026., în conformitate cu prevederile art. 3 lit. b) din Anexa nr. 1 la Hotărârea Guvernului nr. 639/2023, a fost aprobată declanșarea procedurii de selecție a candidaților pentru funcția de  membru în Consiliul de Administrație al S.C. Edilitar Salub – Term SRL Măcin.
B) Scopul Planului de selecție
Planul de selecție reprezintă un document de lucru prin care se stabilește calendarul procedurii de selecție de la data inițierii procedurii de selecție până la data numirii persoanelor desemnate pentru funcțiile de membru în consiliul de administrație al S.C. Edilitar Salub – Term SRL Măcin.
Planul de selecție este întocmit în scopul recrutării administratorilor în Consiliul de Administrație al societății, pentru perioada următoare de mandat, respectiv octombrie.2026 – octombrie 2030, având în vedere ca mandatul actualilor membri din consiliul de administrație expiră în data de 14.10.2026.
Planul de selecție cuprinde componenta inițială și componenta integrală. 
Componenta iniţială a planului de selecţie  este un document de lucru care se întocmeşte de către autoritatea publică tutelară, în termen de 10 zile de la data declanşării procedurii de selecţie, şi cuprinde, fără a se limita la acestea, scrisoarea de aşteptări, aspectele-cheie ale procedurii, calendarul, părţile responsabile şi rolurile acestora, riscurile identificate, documentele ce trebuie depuse până la numirea administratorilor;
Componenta inițială a planului de selecție se aprobă prin act administrativ al autorității publice tutelare în termen de 10 zile de la elaborare în conformitate cu  prevederile  la art. 5 alin. (3)- (6) din Anexa 1 la Hotărârea Guvernului nr. 639/2023. 

II.Aspectele cheie ale procedurii de selecție 
Conform art. 3 alin. (1) lit. b) din Secțiunea a 2-a – Inițierea și organizarea procedurii de selecție din Anexa nr. 1 la Hotărârea Guvernului nr. 639/2023, declanșarea procedurii de selecție pentru membrii în Consiliul de Administrație al societății, începe la data  hotărârii adunării generale a acționarilor/asociaților prin care se aprobă declanșarea procedurii de selecție a noilor membri ai consiliului.
Data declanşării procedurii de selecție este 31.03.2026 conform Hotărârii Asociatului Unic.
Conform prevederilor art. 29 alin.(1) din Ordonanța de Urgență a Guvernului nr. 109/2011 cu modificările și completările ulterioare, procedura de selecție nu poate depăși 150 de zile de la declanșare.
Termenii şi expresiile de mai jos au următoarele semnificaţii:
1. candidat – persoana fizică sau juridică care şi-a prezentat candidatura, în nume propriu, pentru un post de membru în consiliul de administraţie/supraveghere;
2. candidat la reînnoirea mandatului – membru al consiliului de administraţie/supraveghere în funcţie care solicită reînnoirea mandatului de membru în consiliul de administraţie/supraveghere şi a cărui activitate a fost evaluată în conformitate cu dispoziţiile art. 57 alin. (2) din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice,  cu modificările şi completările ulterioare, denumită în continuare Ordonanţa de urgenţă a Guvernului nr. 109/2011;
3. cerinţe contextuale – ansamblul de condiţii şi circumstanţe specifice care trebuie luate în considerare în implementarea principiilor şi mecanismelor de guvernanţă corporativă. Aceste cerinţe contextuale sunt determinate de particularităţile organizaţiei şi de mediul în care aceasta operează, de starea economică, financiară, de guvernanţă corporativă, contextul legislativ şi poziţia strategică în care se află întreprinderea publică la momentul la care se realizează evaluarea/selecţia membrilor consiliului de administraţie/supraveghere. Pe baza acestora se elaborează profilul consiliului şi al candidatului, elemente componente ale planului de selecţie;
4. componenta iniţială a planului de selecţie – document de lucru care se întocmeşte de către autoritatea publică tutelară, în termen de 10 zile de la data declanşării procedurii de selecţie, şi cuprinde, fără a se limita la acestea, scrisoarea de aşteptări, aspectele-cheie ale procedurii, calendarul, părţile responsabile şi rolurile acestora, riscurile identificate, documentele ce trebuie depuse până la numirea administratorilor;
5. componenta integrală a planului de selecţie – document de lucru întocmit de comisia de selecţie şi nominalizare şi definitivat până la publicarea anunţului, care conţine, fără a se limita la acestea, elemente necesare precum profilul consiliului, profilul candidatului, planul de interviu, termenele aferente etapelor cuprinse între data declanşării procedurii de selecţie şi data prezentării raportului final, precum şi componenta iniţială a planului de selecţie;
6. compartimentul de guvernanţă corporativă – structura din cadrul fiecărei autorităţi publice tutelare care exercită atribuţiile şi competenţele prevăzute la art. 3 din Ordonanţa de urgenţă a Guvernului nr. 109/2011;
7. consiliul – se referă atât la consiliul de administraţie în cazul regiilor autonome şi societăţilor administrate potrivit sistemului unitar, cât şi la consiliul de supraveghere în cazul societăţilor administrate conform sistemului dualist;
8. criterii de evaluare – elementele cuprinse în profilul consiliului sau al administratorului, în raport cu care candidaţii sunt evaluaţi individual şi colectiv, în procedura de selecţie, pentru ocuparea poziţiei de membru al consiliului;
9. lista lungă – lista cu toţi candidaţii care au trimis dosarul de candidatură complet în termenul prevăzut de prezentele norme metodologice;
10. măsurarea performanţei – metodologia în baza căreia o autoritate publică tutelară evaluează rezultatele întreprinderilor sale publice raportat la obiectivele, ţintele şi misiunea pe care le-a stabilit autoritatea publică tutelară pentru acestea;
11. misiune – enunţarea cuprinzătoare a scopurilor fundamentale şi a concepţiei privind evoluţia şi desfăşurarea activităţilor întreprinderii publice, prin care se diferenţiază de întreprinderile similare şi din care decurg sfera sau domeniul de activitate şi piaţa deservită;
12. obiective – rezultatele concrete aşteptate de la întreprinderea publică sau autoritatea publică tutelară, exprimate, în măsura posibilului, în termeni numerici;
13. planul de selecţie – cuprinde documente de lucru care se utilizează în derularea procedurii de selecţie pentru funcţii de administrator, prin care se stabileşte calendarul procedurii de selecţie de la data iniţierii până la data numirii membrilor consiliilor, structurat pe două componente: componenta iniţială şi componenta integrală;
14. profilul candidatului – cuprinde competenţele, experienţa specifică, capacităţi, trăsături şi aptitudini pe care acesta trebuie să le demonstreze, în conformitate cu misiunea şi obiectivele întreprinderii publice, precum şi cu etapa de dezvoltare a acesteia. Profilul candidatului se întocmeşte pe baza profilului consiliului, pentru a răspunde aşteptărilor acţionarilor, exprimate în scrisoarea de aşteptări;
15. profilul consiliului – cuprinde un set de competenţe, capacităţi, trăsături şi aptitudini pe care consiliul trebuie să le deţină la nivel colectiv, având în vedere contextul organizaţional, misiunea, cerinţele exprimate în scrisoarea de aşteptări şi elementele de strategie organizaţională existente sau ce trebuie dezvoltate;
16. procedura de selecţie – se referă la totalitatea etapelor cuprinse între decizia de declanşare a procedurii de selecţie a unui candidat şi încheierea contractului de mandat cu candidatul ales;
17. raportul de evaluare – document întocmit, după caz, de autoritatea publică tutelară/adunarea generală a acţionarilor pentru fiecare membru sau pentru tot consiliul, după caz, şi care prezintă modul de îndeplinire a obiectivelor şi indicatorilor-cheie de performanţă cuprinşi în contractul de mandat, precum şi în planul de administrare;
18. raportul final – document care cuprinde rezultatul evaluării fiecărui candidat de pe lista scurtă în procedura de selecţie, clasamentul acestora şi punctajele obţinute în conformitate cu criteriile de evaluare, precum şi modul în care, colectiv, candidaţii propuşi corespund profilului consiliului;
Selecția și evaluarea candidaților pentru poziția de membru în consiliul de administrație se organizează și se desfășoară în conformitate cu principiile nediscriminării, tratamentului egal, transparenței, asumării răspunderii și cu luarea în considerare a specificului domeniului de activitate al întreprinderii publice. Autoritatea publica tutelara exercita dreptul de proprietate asupra actiunilor detinute în intreprinderile publice, prin: 
a) stabilirea de obiective pe termen lung, care acoperă o perioada de cel puțin 4 ani, și includerea acestora în scrisorile de așteptări,care vor fi publicate pe pagina de internet proprie, precum și transmiterea documentatiei relevante către AMEPIP; 
b) notifica AMEPIP cu privire la necesitatea declanșării procedurii de selecție și numire a administratorilor și directorilor;
c) organizarea procedurii de selecție, selectarea și nominalizarea candidaților pentru funcțiile de administrator al întreprinderilor publice, transmiterea rapoartelor către AMEPIP în termen de 3 zile de la finalizarea procedurii;
d) negocierea indicatorilor cheie de performanța ai administratorilor, transmiterea acestora cătreAMEPIP pentru avizare din punct de vedere al încadrării în nivelul minim și aprobarea lor de către Adunarea generala a actionarilor;	  
e) încheierea contractelor de mandat prin adunarea generala a acționarilor și transmiterea acestora către AMEPIP.

III. Părțile responsabile și rolurile acestora
 
Identificarea rolurilor şi  responsabilităţilor  părţilor implicate în cadrul procedurii de selecție asigură o mai bună comunicare, o echilibrare a activităților fiecărui actor al procesului, atingerea obiectivelor propuse (eficacitate) și, nu în ultimul rând, eficiență, întrucât resursele sunt utilizate fără a fi duplicate şi/sau fără costuri suplimentare.
Conform prevederilor O.U.G. nr.109/2011, părțile responsabile în cadrul procedurii de selecție și nominalizare sunt următoarele:
a) Adunarea Generală a Asociaților societății
b) Autoritatea Publică Tutelară
c) Comisia de selecție și nominalizare (CSN)
d) Expertul independent
e) AMEPIP

A) Adunarea Generală a Asociaților a S.C. Edilitar Salub – Term SRL Măcin are următoarele competențe:
a)Aprobă declanșarea procedurii de selecție  înainte de expirarea contractelor de mandat ale actualilor membri ai consiliului  și notifica  autoritatea tutelara;
b)Formulează propuneri cu privire la  Componenta integrală a planului de selecție, incluzând profilul consiliului și profilul candidatului ;
c)Aprobă desemnarea membrilor consiliului de administrație  din listă scurtă a candidaților elaborată de comisia de selecție și nominalizare, conform prevederilor art. 29 din Ordonanța de Urgență a Guvernului nr. 109/2011 și Hotărârii Guvernului nr. 639/2023;
d)Aprobă contractul de mandat si remunerația administratorilor din consiliul de administrație al
societății, inclusiv obiectivele și indicatorii de performanță, după primirea avizului primit de la AMEPIP;

B) Autoritatea publică tutelară orașul Măcin — îndeplinește următoarele atribuții principale în procesul de recrutare și selecție a administratorilor, dar fără a se limita la acestea, cu respectarea temeiurilor legale în acest sens astfel:

a)stabilirea de obiective pe termen lung, care acoperă o perioadă de cel puţin 4 ani, şi includerea acestora în scrisorile de aşteptări, care vor fi publicate pe pagina de internet proprie, precum şi transmiterea documentaţiei relevante către AMEPIP în termenele stabilite în prezenta ordonanţă de urgenţă şi în legislaţia secundară;
b)notificarea AMEPIP cu privire la necesitatea declanşării procedurii de selecţie şi numire a administratorilor şi a directorului, precum şi a revocării acestora;
c)organizarea procedurii de selecţie, selectarea şi nominalizarea candidaţilor pentru funcţiile de administrator al întreprinderii publice; transmiterea rapoartelor către AMEPIP în termen de 3 zile de la finalizarea procedurii;
d)negocierea indicatorilor-cheie de performanţă ai administratorilor, transmiterea acestora către AMEPIP pentru avizare din punct de vedere al încadrării în nivelul minim şi aprobarea lor de către adunarea generală a asociaților;
e)încheierea contractelor de mandat cu administratorii întreprinderii publice, direct sau prin adunarea generală a asociaţilor, după caz, şi transmiterea acestora către AMEPIP;
f)întocmește Scrisoarea de Așteptări și o publică pe pagina proprie de internet pentru a putea fi adusă la cunoștință candidaților la postul de administrator, precum și pe paginile de internet ale întreprinderii publice și AMEPIP;
g)întocmește planul de selecție — componenta inițială; 
h)formulează propuneri pentru desemnarea administratorilor în adunarea generala a asociaților, dintr-o listă scurtă pentru fiecare post de administrator al întreprinderii publice, pe baza criteriilor de selecție comunicate public, prin anunț, în ordinea clasamentului candidaților pentru postul respectiv;
i)publică anunțul de selecție pe pagina proprie de internet și pe prima pagina de internet a societății într-un loc vizibil la încărcarea paginii, precum și pe pagina de internet a AMEPIP, în cel puțin două publicații economice și/sau financiare de largă răspândire, precum și pe cel puțin o platformă sau un site de recrutare de resurse umane cu mare vizibilitate la nivel național, cu cel puțin 30 de zile înainte de data limită pentru depunerea candidaturilor menționate în anunț;
j)Constituie Comisia de selecție și nominalizare și aprobă Regulamentul de organizare și funcționare al acesteia;
k) aprobă Componenta integrală a Planului de selecție;
l)exercită orice alte atribuții statuate de dispozițiile O.U.G. nr. 109/2011 cu modificările și completările ulterioare, precum și de prevederile H.G. nr.639/2023.
                 
C) Comisia de selecție și nominalizare este numită prin hotărâre a autorității deliberative conform  prevederile art. 49 din Ordonanța de Urgență a Guvernului nr. 109/2011  și a Anexei nr.1 la H.G. nr.639/2023.
Comisia de selecţie şi nominalizare constituită la nivelul autorităţilor publice tutelare are următoarea componenţă:
a)2 membri desemnaţi prin ordin de către conducătorul autorităţii publice tutelare;
b)un expert independent, selectat de orașul Măcin.
Preşedintele comisiei de selecţie şi nominalizare este desemnat dintre reprezentanţii autorităţii publice tutelare.
Autoritatea publică tutelară asigură secretariatul comisiei de selecţie şi nominalizare.

Comisia de selecţie şi nominalizare are următoarele atribuţii principale:
a)desfăşoară procedura de selecţie a administratorilor, cu asigurarea conformităţii şi transparenţei acesteia;
b)evaluează candidaţii, pregăteşte şi comunică adunării generale a asociașilor şi autorităţii publice tutelare lista scurtă a candidaţilor şi clasamentul acestora;
c)notifică AMEPIP în cazul apariţiei oricăror abateri de la prevederile legale referitoare la derularea procedurii de selecţie, în vederea aplicării de sancţiuni şi dispunerii de măsuri de remediere.

Activitățile principale ale CSN sunt următoarele:
a)elaborează componenta integrală a planului de selecție în termen de 10 zile de la înființare și o transmit APT și societății în vederea publicării pe paginile de internet;
b)elaborează documentele necesare bunei desfășurări a procedurii de selecție, fără a se limita doar la acestea, conform legii, elaborează profilul candidatului, stabilește criteriile obligatorii, condițiile de eligibilitate, termenul limită pentru depunerea dosarelor;
c)stabilește conținutului dosarului în vederea depunerii candidaturii de către persoane fizice sau juridice, în funcție de etapele procedurii de selecție;
d)verifică dosarele de candidatura depuse în raport cu minimul de criterii stabilite pentru selecție, în vederea alcătuirii listei lungi de candidaturi; dosarele de candidatura incomplete vor fi respinse iar candidații respinși sunt informați în scris despre aceasta decizie;
e)dacă informațiile din dosare nu sunt concludente în ceea ce privește întrunirea minimului de criterii stabilite pentru selecție de către candidați, comisia procedează la solicitarea de clarificări suplimentare, în scris; 
f) analizează informațiile din dosarele de candidatură rămase pe lista lungă și alocă punctajul conform grilei de evaluare pentru  fiecare criteriu  din cadrul matricei profilului pentru fiecare candidat;
g)efectuează analiza comparativă prin raportare la profilul administratorului;
h)solicită candidaților din lista lunga informații suplimentare față de cele din dosarul de candidatura atunci când consideră necesar, pentru acuratețea punctajului, și organizează interviurile directe cu candidații, conform planului de selecție;
i)elaborează lista scurta a candidaților conform normelor metodologice aprobate prin H.G. nr.639/2023 pentru aprobarea normelor metodologice de aplicare a Ordonanței de Urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare;
j)analizează declarațiile de intenție și integrează rezultatele analizei în matricea profilului de candidat; k)după finalizarea interviurilor, întocmește raportul pentru numirile finale, care include clasificarea candidaților cu motivarea acesteia și îl transmite conducătorului autorității publice tutelare;
l)exercită orice alte atribuții statuate de dispozițiile O.U.G. nr. 109/2011 cu modificările și completările ulterioare și de prevederile H.G. nr.639/2023.  
D) Secretariatul Comisiei de selecție și nominalizare are în principal următoarele atributii:
a) înființarea unui registru de intrare/ieșire documente din cadrul CSN;
b) convocarea membrilor comisiei, ca urmare a deciziei președintelui și întocmirea
Proceselor-verbale al ședințelor;
c) preluarea, pe bază de semnătură, de la registratura APT a dosarelor de candidatură, primite în plic închis și sigilat. În cazul dosarelor transmise în format electronic, secretarul va prelua aceste documente și le va înregistra astfel încât să reiasă clar data la care s-a depus dosarul; 
B) afișarea datelor interviului;
e) consemnarea în scris a întrebărilor membrilor Comisiei și a răspunsurilor candidaților sau
înregistrarea acestora cu mijloace tehnice;
f) redactarea procesului-verbal al etapei interviului;
g) afișarea rezultatelor finale.

E) Expertul independent – persoana fizică sau juridică, specializat și autorizat în conditiile legii pentru a-și desfăsura activitatea în domeniul resurselor umane, selectat de autoritatea publică tutelară, în conformitate cu dispozitiile Legii nr. 98/2016 privind achizitiile publice, cu modificările și completările ulterioare, care prezintă un portofoliu relevant de clienți pentru selecția administratorilor/directorilor de întreprinderi publice sau private, din care să rezulte că a prestat servicii de recrutare, care s-au concretizat cu ocuparea respectivelor poziții, respectiv:
a) să prezinte un portofoliu de clienţi din ultimii 3 ani pentru selecţia administratorilor/directorilor de întreprinderi publice sau private, din care să rezulte că a prestat servicii de recrutare pentru minimum trei clienţi, care s-au concretizat cu ocuparea respectivelor poziţii; 
b) echipa de proiect să fie formată din cel puţin 2 experţi cu experienţă în recrutarea administratorilor/directorilor de întreprinderi publice sau private, şi care s-au concretizat cu ocuparea respectivelor poziţii sau cu finalizarea obligaţiilor contractuale din partea prestatorului;    

F. Agenția pentru Monitorizarea și Evaluarea performanțelor întreprinderilor publice
a) are responsabilitatea finală de a asigura o procedură de selecție transparentă și competitivă;
b) acordă consultanță pentru aspectele specifice în derularea procedurii de selecție;
c) verifică dosarele candidaților pentru postul de administrator în Consiliul de Administrație
al societății, după termenul limita de depunere al dosarelor;
d) avizează Raportul final, Contractul de mandat și nivelul indicatorilor financiari și
nefinanciari propuși pentru realizare obiectivelor  stabilite prin scrisoarea de așteptări.
G. Calendarul procesului de recrutare și selecție, termene limită, documente necesare, precum și părțile implicate 

	Nr. crt.
	Etapă
	Actul juridic de realizare
	Termen

	1
	Declanșarea procedurii de selecție prin emiterea Hotărârii Adunării Generale a Asociaților
	Hotărârea 
Adunării 
Generale a 
Asociaților
	Data adoptării Hotărârii AGA

	2
	Comunicarea declanșării procedurii către orașul Măcin, conf. Art. 3 alin. (1) lit. b) din Anexa 1 la H.G. 639/2023
	Adresă de comunicare a Hotărârea AGA
	Imediat după adoptare

	3
	Notificare AMEPIP cu privire la declanșarea proceduri de selecție, art. 3 alin. (3) din Anexa 1 la H.G. nr. 639/2023
	Adresă de notificare
	2 zile lucrătoare de la data adoptării Hotărârii AGA

	4
	Constituirea comisiei de selecție și nominalizare art. 4^9 alin. (3) din O.U.G. nr.
109/2011,  art.4 alin.(2) și art.7 din  Anexa 1 la H.G. 639/2023
	Hotărârea Consiliului Local 

	5 zile lucrătoare de la data declanșării procedurii de selecție

	5
	Selecția expertului independent de către
Autoritatea Publică Tutelară Orașul Măcin prin Compartimentul Achiziții, cu aplicarea prevederilor Legii nr.
98/2016, art. 6 din Anexa 1 la H.G. nr. 639/2023
	Hotărârea Consiliului Local 

	Contract de prestări servicii expert independent

	6
	Elaborarea și publicarea proiectului  componentei inițiale a Planului de selecție, transmiterea pentru consultare pe site-ul APT și al societății 
art. 5 alin. (1) și alin.(3) din Anexa l la H.G. nr. 639/2023
	Proiectul componentei inițiale a planului de selecție
	în 15 zile de la declanșarea procedurii

	7
	Notificarea asociatului unic pentru definitivarea componentei inițiale a Planului de selecție 
art. 5 alin. (3) din Anexa 1și art.4 alin.(3) din Anexa 1 b la H.G. 639 2023
	anunţ pe pagina de internet a ÎP și a APT
	maxim 5 zile de la publicarea proiectului

	8
	Autoritatea Publică Tutelară orașul Măcin publică propunerile primite cu privire la proiectul componentei inițiale și motivează acceptarea sau respingerea lor
 art. 5 alin. (5) din Anexa 1 H.G. nr. 639/2023
	Informare și publicare prin P.V.
	maxim 5 zile de la publicare

	9
	Definitivarea componentei inițiale a planului de selecție  art. 5 alin.(3) din Anexa l b la H.G. 639/2023
	APT în consultare cu AGA
	Componenta inițială a planului de selecție, Scrisoare de așteptări

	10
	Aprobarea componentei inițiale a Planului de selecție și a Scrisorii de Așteptări, 
art. 5 alin. (6) din Anexa 1 și art. 4 alin (4) din Anexa 1b la HG 639/2023
	Hotărârea Consiliului Local aprobare componentă inițială a Planului de selecție
 și a Scrisorii de Așteptări
	În termen de 10 zile după parcurgerea etapelor prevăzute la alin. (1)-(4) art.5 Anexa 1 la HG 639/2023

	11
	Publicarea Scrisorii de așteptări, odată cu componenta inițială a planului de selecție, pe paginile de internet ale APT, ale S.C. Edilitar Salub – Term SRL și AMEPIP 
art.5 alin.(1) din Anexa 1 și
art. 5 alin.(1) din Anexa l b la H.G. 639/2023
	Publicarea pe site-ul APT, ÎP  și
AMEPIP
	După aprobarea componentei inițiale

	12
	APT elaborează proiectul profilului consiliului publică proiectul profilului consiliului pe paginile de internet ale APT și ale ÎP  și îl transmite către AMEPIP, 
art. 12 alin. (1) din Anexa 1 H.G. 639 Anexa la H.G. 639/2023
	Publicare Proiectul profilului consiliului
	5 zile de la data aprobării componentei inițiale a planului de selecție

	13
	Comisia de selecţie şi nominalizare elaborează proiectul componentei integrale a planului de selecţie incluzând profilul consiliului, profilul candidatului, planul de interviu, termenele aferente etapelor cuprinse între data declanșării procedurii de selecție și data prezentării raportului final, precum și componenta inițială a planului de selecție
Art.l-pct.5, art. 10 alin.(1) și alin.(2), art. 12 alin. (3) și art. 14 și urm. Din Anexa 1
H.G. 639/2023
	Proiectul componentei integrale, publicat pe pagina de internet a APT și ÎP
	în termen de 10 zile de la aprobarea componentei iniţiale a Planului de selecţie

	14
	Anunț publicare a proiectului componentei integrale a Planului de selecție pe paginile de internet ale APT și ÎP 
art. 10 alin. (2) din Anexa 1 la
H.G. 639/2023
	Anunț public
Proiectul profilului consiliului
Proiect componenta integrală a Planului de selecție
	În termen de 2 zile după întocmire

	15
	Notificarea asociatului unic pentru a formula propuneri privind Profilul Consiliului
art. 12 alin.(2) din Anexa 1 la H.G. 639/2023
	Notificare asociat

	5 zile de la data publicării

	16
	Aprobarea componentei integrale a Planului de selecție, împreună cu/incluzând profilul candidatului și profilul consiliului art. 10 alin. (4) din Anexa 1 la H.G. 639/2023
	Hotărârea Consiliului Local al
orașului Măcin
	Anterior publicării anunțului de selecție

	17
	Comisia de selecție elaborează anunțul de selecție 
art. 19 alin.(2) –(3) din Anexa 1 H.G. 639/2023 art. 29 alin. (4) și alin.(5) O.U.G. 109/2011
	Anunțul de selecție publicat:
pe pagina de internet : APT
SC S.C. Edilitar Salub – Term SRL -	
-  AMEPIP,
-	în cel puțin 2 publicații economice și/sau financiare de largă răspândire,
-	pe cel puțin o platformă sau un site de recrutare de resurse umane cu mare vizibilitate la nivel național
	Cu cel puțin 30 de zile înainte de data-limită pentru depunerea candidaturilor

	18
	Depunerea dosarelor de candidatură
 art. 20 alin.(1) din Anexa 1 la H.G. 639/2023
	Dosarele candidaților
	Până la data-limită specificată în anunțul de selecție În termen de 30 de zile de la publicarea anunțului

	19
	Solicitarea eventualelor clarificări suplimentare, în scris, cu stabilirea termenului de răspuns, art.20 alin.(2) din Anexa 1 la H.G. 639
	Formular clarificări
	Dacă este cazul

	20
	Transmiterea documentelor depuse de candidați către AMEPIP, în vederea verificării îndeplinirii condițiilor legale de selecție și numire , art4^5 alin.(3) din O.U.G. nr.109/2011
	Documente depuse candidați
	În termen de două zile lucrătoare de la finalizarea perioadei de depunere

	21
	Emitere aviz conform de către AMEPIP art4^5 alin.(4) din O.U.G. nr.109/2011,
	Aviz conform
	În termen de două zile lucrătoare 

	22
	Întocmirea listei lungi a candidaților (dosarele complete depuse în termen) art. 20 alin. (4) din Anexa 1 la H.G. 639
	Lista lungă — caracter confidențial Comisia de selecție
	La finalizarea perioadei de depunere a dosarelor (5 zile)

	23
	Dosarele de candidatură incomplete vor fi respinse, Comisia de selecție îi informează, în scris, pe candidații neînscriși pe lista lungă art. 20 alin. (3) din Anexa I H.G. 639
	Informarea scrisă, comunicată
	În maximum 5 zile lucrătoare de la data adoptării deciziei de respingere

	24
	Candidații nemulțumiți au dreptul să conteste rezultatul art. 29 alin.(6) din O.U.G. 109/2011
	Contestația candidatului nemulțumit
	2 zile lucrătoare de la comunicarea rezultatului obținut

	
	
	
	2 zile lucrătoare de la înregistrarea contestației

	
	
	
	

	
	
	Soluționarea contestației de către
Comisie de contestații, prin decizie
	
15 zile de la comunicarea deciziei

	
	
	Contestarea deciziei de soluționare a Comisiei de contestații la instanța de contencios administrativ
	

	25
	Comisia de selecție și nominalizare evaluează / verifică dosarele candidaților rămași în lista lungă, stabilește punctajul și întocmește lista scurtă art. 21 și art. 22 alin.(1) din Anexa I H.G.639/2023
	Lista scurtă
	La finalizarea evaluării dosarelor

	26
	Comisia de selecție și nominalizare informează candidații respinși din lista lungă, prin mijloace electronice art. 21 alin.(7) din Anexa 1 H.G. 639/2023
	Informarea electronică
	La finalizarea evaluării dosarelor

	27
	Candidații nemulțumiți pot contesta rezultatul obținut art. 29 alin. (6) din O.U.G. 109/2011
	Contestația candidatului nemulțumit 
Soluționarea contestației de către
Comisia de contestații, Contestarea hotărârii Comisiei de contestații, la instanța de contencios administrativ
	2 zile lucrătoare de la comunicarea rezultatului obținut

2 zile lucrătoare de la înregistrarea contestației

15 zile de la comunicarea hotărârii

	28
	Candidații din lista scurtă depun declarațiile de intenție art. 22 alin. (2) și (3) din Anexa 1 H.G. 639/2023
	Declarațiile de intenție depuse
	În termen de 15 zile de la data informării




	29
	Comisia de selecție și nominalizare analizează declarațiile de intenție și integrarea rezultatelor în Matricea profilului de candidat
	Formular de analiză a declarației de intenție plus Matricea profilului de candidat
	La termenele stabilite de către Comisia de selecție și nominalizare

	30
	Comisia de selecție și nominalizare organizează interviurile candidaților din lista scurtă art. 22 alin. (4) și (5) din Anexa 1 H.G. 639/2023
	Planul de interviu
	La termenele stabilite de către Comisia de selecție și nominalizare

	31
	Comisia de selecție și nominalizare întocmește clasamentul candidaților din lista scurtă și raportul final al procedurii, reprezentând finalizarea procedurii de selecție art. 22 alin. (4) și alin.(6) din Anexa I H.G. 639
	Raportul final
	La termenele stabilite

	32
	Comisia de selecție și nominalizare comunică raportul final conducătorului
Autoritătii Publice Tutelare art. 22 alin.(7) lit.c) din Anexa 1 H.G. 639/2023 corob. Legea 31/1990
	Comunicarea raportului final, pentru analiză și aprobare, pentru propunerea administratorului și mandatarea AGA a SC Edilitar Salub – Term SRL sa numească administratorul
	Hotărârea
Consiliului Local

	33
	Autoritatea publică tutelară comunică raportul final către AMEPIP în vederea emiterii avizului conform în condițiile art. 4^4 alin. (5) lit. c) pct. (vii) din O. U.G.109/2011
	Comunicarea raportului
	În 3 zile lucrătoare de la finalizarea procedurii de selecție

	34
	AMEPIP verifică raportul final și emite avizul conform (sau anulează procedura, formulând recomandări și aplicând sancțiuni, art. 4^4 alin. 5 lit. c) pct. (vii) din O. U.G.109/2011, art.27 din Anexa 1 la HG 639/2023
	AMEPIP emite Avizul conform
	În 10 zile de la data primirii raportului final

	35
	Publicarea raportului final art. 22 alin. (8) din Anexa 1 H.G. 639/2023
	Postarea raportului final, cu aplicarea regulilor de GDPR, pe site-ul autorității publice tutelare, al ÎP și al AMEPIP
	După emiterea avizului conform emis de AMEPIP

	36
	Convocarea AGA de către APT pentru numirea administratorilor, art. 22 alin. (12) din Anexa 1 H.G. 639/2023 corob. Legea 31/1990
	Convocare AGA a            S.C. Edilitar Salub – Term S.R.L. 

	În termen de maximum 5 zile de la comunicarea raportului final

	37
	Numire a administratorilor, art.29 alin.(1) din OUG nr.109/2011
	Hotărârea AGA de numire
	În termen de maximum 10 zile de la comunicarea raportului final

	38
	
	

Contract de mandat
	

	
	
	
	

	
	Încheierea Contractului de mandat cu administratorii numiți
	
	În termen de cel mult 150 de zile de la data declanșării procedurii de selecție

	
	
	
	




IV. Riscurile identificate în cadrul procedurii de selecție a candidaților 
1. Indisponibilitate unui membru din Comisia de selecție si nominalizare;
2. Număr insuficient de candidaturi;
3. Dosare de candidatură incomplete;
4. Candidaturi care nu corespund cu profilul consiliului aprobat sau profilul candidatului; 
5. Neîncadrarea în termenele stabilitate în Calendarul activităților.  
V. Acțiuni viitoare în vederea definitivării planului de selecție, documentele ce trebuie întocmite până la numirea administratorilor
A) În vederea definitivării Planului de selecție, Comisia de selecție și nominalizare în consultare cu APT orașul Măcin, în calitate de asociat unic al societății și conducerea societății va întreprinde activitățile necesare pentru conformare față de prevederile Ordonanței de Urgență a Guvernului nr. 109/2011, cu modificările și completările ulterioare și Normele metodologice aprobate prin Hotărârea Guvernului nr. 639 din 27 iulie 2023.
În acest sens, vor fi elaborate, dar fără a se limita la acestea, documentele și activitățile necesare în procesul de recrutare și selecție al candidaților pentru funcția de membru în consiliul de administrație al societății:
a) elaborează profilul candidatului pentru pozițiile de membru în consiliul de administrație/supraveghere, pe baza cerințelor contextuale ale întreprinderii publice și scrisorii de așteptări;
b) stabilește care dintre criteriile exemplificate în Anexa nr. 1a la Hotărârea Guvernului nr.639/2023 pentru aprobarea normelor metodologice de aplicare a Ordonanței de urgență a Guvernului nr. 109/2011 privind guvernanța corporativă a întreprinderilor publice sunt criterii obligatorii și care sunt opționale, în funcție de specificul și complexitatea activității întreprinderii publice, de cerințele din scrisoarea de așteptări, precum și de ponderea acestora în întocmirea listei scurte;
c) elaborează componenta integrală a planului de selecție în termen de 10 zile de la înființarea Comisie de selecție, în vederea propunerii spre nominalizare pentru posturile de Administrator, cu încadrarea în termenele prevăzute de Ordonanța de Urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare și de Hotărârea Guvernului nr. 639/2023 și o transmite întreprinderii publice în vederea publicării pe paginile de internet și realizării consultării cu acționarii;
d) stabilește modul de acordare a punctajului, documentele referitoare la declarația de intenție, planul de interviu și declarațiile necesar a fi completate de către candidați;
e) stabilește condițiile de eligibilitate pentru candidați în vederea participării la procedura de selecție – membru în consiliul de administrație/supraveghere și conținutul dosarului pentru depunerea candidaturii pentru fiecare poziție de membru în consiliu;
f) ulterior termenului-limită pentru depunerea dosarelor de candidat, Comisia de selecție și nominalizare desigilează și analizează conținutul dosarelor depuse de către candidați;
g) decide respingerea dosarelor de candidatură incomplete și informează candidații respinși, în scris, despre această decizie în termen de maximum 5 zile lucrătoare de la data adoptării deciziei de respingere;
h) desfășoară activitățile care stau la baza elaborării listei lungi și verifică informațiile din dosarele de candidatură;
i) analizează informațiile din dosarele de candidatură rămase pe lista lungă și alocă punctajul conform grilei de evaluare pentru fiecare criteriu din cadrul profilului consiliului, pentru fiecare candidat;
j) solicită candidaților, în scris, dacă este cazul, clarificări suplimentare, cu stabilirea
termenului de răspuns;
k) stabilește lista lungă de candidaturi, pe baza dosarelor de candidatură complete;
l) informează, prin mijloace electronice, candidații selectați cu privire la includerea candidaturii acestora pe lista scurtă și la obligația de a depune la autoritatea publică tutelară declarația de intenție în termen de 15 zile de la data informării;
m) analizează declarația de intenție și integrează rezultatele analizei în evaluarea candidatului;
n) elaborează planul de interviu și organizează interviurile candidaților aflați pe lista scurtă, pe baza acestuia;
o) după încheierea interviurilor, realizează clasamentul candidaților aflați în lista scurtă și raportul final, care se transmite AMEPIP si conducătorului autorității publice tutelare, în vederea mandatării reprezentanților statului în adunarea generală a acționarilor/asociaților, pentru propunerea de membri în consiliu;
p) notifică AMEPIP în cazul apariției oricăror abateri de la prevederile legale referitoare la derularea procedurii de selecție, în vederea aplicării de sancțiuni și dispunerii de măsuri de remediere.

B) Reguli pentru alcătuirea Consiliului de administrație
1) Membrii consiliului de administraţie trebuie să aibă studii superioare si experienţă în domeniul științelor inginerești, economice, sociale, juridice sau în domeniul de activitate al respectivei întreprinderi publice de cel puțin 7 ani;
2) În cadrul Consiliului de administrație nu poate fi mai mult de un  membru din rândul funcţionarilor publici sau al altor categorii de personal din cadrul autorităţii publice tutelare ori din cadrul altor autorităţi sau instituţii publice;
3) Majoritatea membrilor consiliului de administrație este formată din administrator neexecutivi si independenți, în sensul art. 138^2 din Legea nr. 31/1990, republicată,cu modificările si completările ulterioare; Functionarii publici, înaltii funcționari publici, precum și alte categorii de personal din cadrul autorității publice tutelare ori din cadrul altor autorități sau instituții publice nu pot fi considerați independenți.
4) Consiliul de administrație va fi astfel desemnat încât se va asigura o diversificare a competențelor la nivelul consiliului de administrație;
5) Membrii consiliului de administraţie nu pot face parte din mai mult de 2 consilii de administraţie ale unor regii autonome sau societăți comerciale, conform art. 33 din Ordonanța de urgență a Guvernului nr. 109/2011;
6) Stabilirea numărului de membri ai consiliului de administrație se face cu respectarea principiilor prevazute de Legea nr. 202/2002, republicată, cu modificările și completările ulterioare, astfel încât cel puțin o treime din totalul administratorilor să fie femei și cel puțin o treime din totalul administratorilor să fie bărbați; (consiliul de administrație nu poate fi format în exclusivitate din persoane de același gen;
7) Nu pot fi administratori persoanele care, potrivit legii, sunt incapabile ori care au fost condamnate definitiv dintr-o hotărâre judecătorească pentru săvârșirea unei infracţiuni contra umanității, contra statului sau contra autorității, infracţiuni de corupţie și de serviciu, infracțiuni contra patrimoniului, pentru infracțiuni prevăzute de Legea nr. 656/2002 precum și pentru instituirea unor măsuri de prevenire și combaterea înființării terorismului, cu modificările și completările ulterioare, sau pentru infracțiunile prevăzute de Legea nr. 85/2014 privind procedurile de prevenire a insolvenței și de insolvență săvârșită cu intenție, care l-ar face incompatibil cu exercitarea funcției;

            Pentru a participa la procesul de selecție pentru posturile de administrator în Consiliul de Administrație candidații trebuie să depună un dosar de candidatură, care trebuie să cuprindă cel puţin următoarele:
a)curriculum vitae;
b)documentele care atestă îndeplinirea cerinţelor prevăzute la art. 5 alin. (11) şi (2), respectiv art. 28 alin. (1) sau (11), după caz, şi alin. (3) din Ordonanţa de urgenţă a Guvernului nr. 109/2011;
c)o recomandare profesională;
d)declaraţie de interese potrivit dispoziţiilor Legii nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare;
e)declaraţii pe propria răspundere privind respectarea cerinţelor prevăzute la art. 4, art. 12 alin. (3), art. 30 alin. (9) şi art. 36 alin. (7) din Ordonanţa de urgenţă a Guvernului nr. 109/2011;
f)adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior depunerii candidaturii;
g)cazier judiciar;
h)cazier fiscal;
i)cazier administrativ, după caz;
j)acordul privind prelucrarea datelor cu caracter personal.

     
C) Elemente de confidențialitate
Toate dosarele de candidatură ale aplicanților vor fi tratate în deplină confidențialitate atât de către prestator – expertul independent, cât și de către beneficiar – autoritatea publică tutelară. De asemenea, confidențialitatea datelor se referă și la a nu folosi în interes propriu aceste informații.
Informațiile privind identitatea candidaților vor fi tratate cu cel mai înalt grad de confidențialitate, iar accesul la aceste informații se limitează numai la acele persoane care sunt implicate în procesul decizional.
Lista elementelor confidențiale:
· Identitatea, datele personale și dosarele de candidatură ale aplicanților; 
· Informații referitoare la viața privată, profesională sau publică a aplicanților.
Lista elementelor ce pot fi făcute publice:
· Matricea Profilului administratorului;
· Profilul candidatului ideal;
· Criterii de selecție și de evaluare; 
· Grile de punctaj;
· Plan de interviu;
· Modele de declarații;
· Scrisoarea de Așteptări;
· Plan de selecție — Componenta integrală.
Lista elementelor accesibile doar comisiei de selecție și expertului independent:
· Toate punctajele obținute în cursul evaluărilor / clarificărilor intermediare și integrate în matrice; 
· Rezultatele interviurilor și elementele, amănuntele, exemplele și toate datele oferite de candidați pe parcursul acestora, cu excepția datelor cu caracter confidențial; 
· Lista lungă a candidaților calificați și lista scurtă a candidaților calificați pentru etapa a doua de selecție.

          PREȘEDINTE DE ȘEDINȚĂ,                         SECRETAR GENERAL U.A.T. MĂCIN,  
                 Antonel ORBEANU                                               Florin NEACȘU 

